CELEX: 62013TN0075
Language: el
Date: 2013-02-08 00:00:00
Title: Υπόθεση T-75/13: Προσφυγή της 8ης Φεβρουαρίου 2013 — Boehringer Ingelheim Pharma κατά ΓΕΕΑ — Nepentes (Momarid)

6.4.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 101/26
            
         Προσφυγή της 8ης Φεβρουαρίου 2013 — Boehringer Ingelheim Pharma κατά ΓΕΕΑ — Nepentes (Momarid)
   (Υπόθεση T-75/13)
   2013/C 101/55
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Boehringer Ingelheim Pharma (Ingelheim, Γερμανία) (εκπρόσωπος: V. von Bomhard και D. Slopek, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Nepentes S.A. (Βαρσοβία, Πολωνία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την από 6 Σεπτεμβρίου 2012 απόφαση του τέταρτου τμήματος προσφυγών του ΓΕΕΑ, στην υπόθεση R 1216/2011-4, καθόσον με αυτή καταχωρίσθηκε το σήμα MOMARID, όσον αφορά τα φαρμακευτικά και κτηνιατρικά παρασκευάσματα· προϊόντα υγιεινής για ιατρική χρήση· διαιτητικές ουσίες για ιατρικές χρήσεις, παιδικές τροφές· έμπλαστρα, υλικό επιδέσμων· υλικά σφραγίσεως δοντιών και οδοντιατρικό κερί· απολυμαντικά· παρασκευάσματα προς καταπολέμηση ζιζανίων και επιβλαβών ζώων· μυκητοκτόνα· φαρμακευτικά και ιατρικά παρασκευάσματα, ουσίες και προϊόντα για την προστασία, διατήρηση, θεραπεία ή φροντίδα του δέρματος, του σώματος, του προσώπου, των χειλιών, του στόματος, των μαλλιών, των ματιών, των χεριών και των νυχιών· παρασκευάσματα και ουσίες φαρμακευτικά και ιατρικά για την περιποίηση και την εμφάνιση του δέρματος, του σώματος, του προσώπου, του στόματος, των χειλιών, των ματιών, των μαλλιών, των χεριών και των νυχιών· φαρμακευτικά και ιατρικά προϊόντα και παρασκευάσματα αδυνατίσματος· φαρμακευτικά προϊόντα· φαρμακευτικά προϊόντα· φαρμακευτικά και ιατρικά παρασκευάσματα και ουσίες· δερματολογικά φαρμακευτικά προϊόντα, παρασκευάσματα και ουσίες· δερματολογικά παρασκευάσματα για την πρόληψη και θεραπεία διαταραχών του δέρματος· δερματολογικά παρασκευάσματα (φαρμακευτικά)· φαρμακευτικά παρασκευάσματα για την αντιμετώπιση δερματολογικών διαταραχών· φαρμακευτικά παρασκευάσματα για την τοπική θεραπεία δερματολογικών διαταραχών· δερματολογικά φαρμακευτικά προϊόντα· κτηνιατρικά φαρμακευτικά παρασκευάσματα για δερματολογική χρήση· κτηνιατρικά φαρμακευτικά προϊόντα για την αντιμετώπιση ορμονικών διαταραχών· ορμόνες για ιατρική χρήση· ορμονικά παρασκευάσματα για κτηνιατρική χρήση· ορμόνες· στεροειδή προϊόντα, ορμονικά παρασκευάσματα για φαρμακευτική και ιατρική χρήση· προϊόντα και παρασκευάσματα υγιεινής για ιατρική χρήση· φαρμακευτικές συνθέσεις τοπικής χρήσης· χημικά παρασκευάσματα για ιατρικούς σκοπούς· χημικά προϊόντα για φαρμακευτική χρήση (τα «επίμαχα προϊόντα»),
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: αντίδικος ενώπιον του τμήματος προσφυγών
   
      Σήμα προς καταχώριση: το λεκτικό σήμα «Momarid», για προϊόντα και υπηρεσίες της κλάσεως 5 — Υπ.αρ. 9 164 328 αίτηση καταχωρίσεως κοινοτικού σήματος
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η προσφεύγουσα
   
      Αντιταχθέν σήμα ή σημείο: υπ.αρ. 2 396 448 αίτηση καταχωρίσεως κοινοτικού σήματος «LONARID» για προϊόντα της κλάσεως 5
   
      Απόφαση του τμήματος ανακοπών: απόρριψη της ανακοπής
   
      Απόφαση του τμήματος προσφυγών: εν μέρει αποδοχή της προσφυγής
   
      Προβαλλόμενοι λόγοι: παράβαση του άρθρου 75 του κανονισμού 207/2009 του Συμβουλίου σε συνδυασμό με τον κανόνα 50, παράγραφος 2, στοιχείο η', του κανονισμού 2868/95 του Συμβουλίου και του άρθρου 8, παράγραφος 1, στοιχείο β', του κανονισμού 207/2009 του Συμβουλίου